**04.02.2014.**

Iepirkuma komisija ir sagatavojusi atbildes uz ieinteresētā piegādātāja uzdotajiem jautājumiem. Turpmāk tekstā iesniegtie jautājumi un sniegtās atbildes:

1. Lūdzam apstiprināt, ka Pretendentiem ir atļauts piesaistīt vienu sertificētu speciālistu vienlaicīgi uz vairākām konkursa nolikuma p.4.5.3.-4.5.12. minētajām pozīcijām, ja speciālistam ir prasītā kvalifikācija un pieredze, kuru Pretendents apliecinās ar atbilstošiem dokumentiem.

**Atbilde –** Ja pretendenta speciālistam ir prasītā kvalifikācija un pieredze, tad šo speciālistu ir atļauts piesaistīt uz vairākām konkursa nolikuma 4.5.3. – 4.5.12. minētajām pozīcijām.

1. Restaurācijas darbu aprakstā ir norāde par iekšējo pakāpienu akmens restaurāciju. Darbu apjomos (tāmēs) šāds apjoms nav atrodams. Lūdzu precizēt, kāds ir apjoms un kur šie darbi iekļauti.

**Atbilde –** Papildināts darbu apjomu saraksts, tāme nr.1-2, p.3.10.

1. Rasējumā AR-R-24 ir norādīts metāla margu ar koka roku balstu restaurācijas apjoms 45.6m, bet tāmē 1-2 šis apjoms nav norādīts. Lūdzam precizēt apjomu!

**Atbilde –** Papildināts darbu apjomu saraksts, tāme nr.1-2, p.3.11.

1. Lokālā tāmē Nr.2-10 sistēmai M-2, pozīcijas 7 apakšpozīcijām 7.1.2., 7.1.3., 7.1.4. nav dota mērvienība un daudzums. Lūdzam aizpildīt šīs pozīcijas tāmē vai norādīt, ka tās nav jāiekļauj.

**Atbilde –** Koriģētas specifikācijas (skatīt lapu AVK-500i1) un darbu apjomu saraksts, tāme nr.2-10, p.6.12, 6.13, 7.1.1., 7.1.2., 7.1.3., 7.1.4.

1. **Lūdzam papildus skaidrojumus un precizējumus par publicētajām atbildēm 24.01.2014. -2 daļā:**
	1. **Jautājumi par nolikumu:** atbilde uz 1. jautājumu. „...Finanšu piedāvājumā ~~(tāmēs)~~ (nolikuma 18.pielikumā) cenas un izmaksas ir jāuzrāda ar diviem cipariem aiz komata.”.

Vai tiešām divi cipari aiz komata jānorāda tikai nolikuma 18.pielikumā, bet lokālajās tāmēs, kopsavilkumos, koptāmē jāattēlo visās izmaksās ar pieciem zīmīgiem cipariem? Lūdzu precizēt, cik zīmes aiz komata jālieto tāmēs, ņemot vērā ka 1 *euro* cents ir 0.01 *euro*.

**Atbilde –** Kā Jūs precīzi norādiet, mazākā reālā naudas vienība Latvijas Republikā ir viens *euro* cents (*0,01 euro*). Pasūtītājs sagaida, ka pretendentu finanšu piedāvājumos būs norādītas reālas būvdarbu izmaksas.

Saskaņā ar konkursa nolikuma 6.2.punktā teikto, Finanšu piedāvājums plašākā nozīmē ir saprotams kā dokumentu kopums: Finanšu piedāvājums (iesniedzams atbilstoši 18.pielikumā dotajai formai), kuram pievienots Būvdarbu izmaksu kopsavilkums (forma Nolikuma 19.pielikumā) un darbu Lokālās tāmes (forma Nolikuma 20.pielikumā). Gan Būvdarbu izmaksu kopsavilkumā, gan darbu Lokālajās tāmēs ir ietverta informācija par to, kā tiek aprēķinātas Finanšu piedāvājumā norādītās būvdarbu reālās izmaksas. Līdz ar to, arī Būvdarbu izmaksu kopsavilkumā un darbu Lokālajās tāmēs (sadaļā – summa) ir jānorāda reālas izmaksas *euro* un *euro* centos (*euro* ar ne vairāk kā diviem cipariem aiz komata).

* 1. **Jautājumi par Tehnisko projektu un tāmju formām:** atbilde uz 1. un 2. Jautājumu ,,... Šajā gadījumā Jums jāievēro būvnormatīva III. sadaļas *Tāmju sastādīšana* 26.punktā noteiktais, t.i. sagatavojot piedāvājumu un veicot aprēķinus, jāņem vērā faktiskais atvērtā šūnā dotais daudzums vai apjoms.”

Šajā gadījumā pieminēta Lokālās tāmes Nr.1-4 pozīcija Nr.1.1 ar apjomu 1032.336m2, šajā šūnā ir saglabāta aprēķina formula un visas skaitļa aprēķina vērtības. Otrajā jautājumā par Lokālās tāmes Nr.1-3 pozīciju Nr.19.14 daudzums ir 41 m2, arī šeit ir saglabāta formula, bet veikta skaitļa noapaļošana un daudzums 41.209 m2 dotajā formātā nav nolasāms. Kā papildus trešo piemēru skatiet Lokālās tāmes Nr. 1-4 pozīciju 14.1 ,,OSB mitrumizturīgs 15mm” =142.65454 m2. Diemžēl šāda precizitāte būvniecības apjomos 0.00001m2 vai 10mm2 (piem. 3,3mmx3,03mm=9.999\mm2) **nav ticama**.

Ņemot vērā iepriekš minēto, lūdzam apjomu sarakstos:

1) izņemt ārā formulas, jo tās dod šādus maz ticamus apjomus,

2) apjomus noapaļot līdz ticamiem un uzmērāmiem lielumiem,

3) pieņemt lēmumu par tāmē izmantojamo zīmju skaitu aiz komata.

Pretējā gadījumā veicot būvdarbus, vienmēr būs nesaskaņas par apjomiem. Konkursa rezultāti būs apstrīdami. Līdzīgs piemērs apskatīts Iepirkumu uzraudzības biroja (IUB) 2009.gada 15. jūnija Lēmumā Nr. 4-1.2/09-239, kad pasūtītājam tika aizliegts slēgt līgumu ar uzvarētāju un tika uzdots novērst pārkāpumus un atkārtoti izvērtēt konkursa rezultātus.

**Atbilde –** Primārā un vienīgā informācija, kas jāņem vērā sagatavojot Tehnisko piedāvājumu ir ietverta Pasūtītāja dotajos būvdarbu apjomos (atbilstoši Tehniskajam projektam).

Katram Būvdarbu apjomu sarakstā minētajam darbam (būvdarbu veidam, kas apzīmēts ar konkrētu kodu) paredzēto materiālu un palīgmateriālu saraksts ir papildināms vai maināms, atbilstoši pretendenta piedāvājumam. Sarakstā ir jānorāda visi konkrētā darba veikšanai nepieciešamie materiāli, palīgmateriāli, darbi un papildus darbi, kas nav minēti šajā sarakstā, bet bez kuriem nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā.

Darbu veikšanai nepieciešamo materiālu daudzuma aprēķina dotās formulas pretendentam nav jāpielieto. Sagatavojot Tehnisko piedāvājumu, pretendents pats veic nepieciešamo materiālu daudzuma aprēķinus, atbilstoši dotajam būvdarbu apjomu sarakstam.